50-vjetori i fjalimit të Presidentit Kenedi për hapësirën
Më 1961, presidenti i sapozgjedhur, Xhon F. Kenedi, shpalosi sfidën e madhe për dërgimin e njeriut të parë në hënë
Është një prej imazheve më të spikatura të të gjitha kohërave – hedhja e hapit të parë njerëzor në hënë. Ky moment u bë i pavdekshëm nga astronauti Neil Armstrong. Sfida për dërgimin e njeriut në hënë u hodh vetëm tetë vjet para realizimit më 25 maj 1961 nga presidenti i porsazgjedhur John F. Kennedy gjatë një fjalimi të rëndësishëm para Kongresit. Në vitin 1957, Bashkimi Sovjetik lëshoi Sputnikun, objekti i parë artificial i vendosur në orbitën rreth tokës. Dhe vetëm një muaj para fjalimit të Presidentit Kennedy, sovjetikët dërguan njeriun e parë në hapësirë, Yuri Gagarin. Tre javë më pas, amerikani Alan Shepard, shijoi pamje të tokës nga kapsula hapësinore Freedom 7 Mercury. Kështu filloi edhe gara e hapsirës. Allan Needell është me Muzeumin Smithsonian të Aeronautikës në Uashington dhe kujdeset për koleksionin e mjeteve hapësinore të misionit hënor. Ai thotë se arritja e superiotetit teknologjik në Garën Hapësinore ishte gjithashtu rreth ndikimit të vendeve të reja në tokë. Në kohën e fjalimit të presidentit Kennedy, vendi kishte probleme të brendshme. Po ashtu, papunësia ishte e madhe dhe numri i amerikanëve në plakje që nuk përballonin dot kujdesin e duhur mjekësor, sfida të ngjashme me ato që përballet vendi sot. Kohët e fundit, Presidenti Obama kujtoi ditët e para të Garës së Hapësirës. Vala e novacioneve dërgoi njeriun në hënë. Presidentë të tjerë kanë shpalosur sfida të mëdha për novacionet hapësinore, sikurse bëri Ronald Reagan në vitin 1984. U desh më gjatë nga sa ishte planifikuar por njerëzit kanë jetuar vazhdimisht në Stacionin Ndërkombëtar të Hapësirës gjatë dekadës së fundit dhe ky stacion shihet si përparim për njeriun. Allan Needell me Muzeumin Smithsonian të Aeronautikës thotë se ky ishte rasti edhe me shkuarjen e parë të njeriut në hënë.